HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa! Olen Hermes Falcao Jr.
Meillä on erityinen ohjelma elämän haasteiden yläpuolelle nousemisesta.
Jos elämää on takana jonkin aikaa, tietää, että elämässä on haasteita.
Kaikki kohtaavat vastustusta jossakin elämän vaiheessa, -
olivatpa ne sitten hengellisiä, emotionaalisia -
tai fyysisiä ja mitä ikinä, elämässä on haasteita, -
joita ihminen kohtaa.
Ne täytyy kohdata oikealla näkökulmalla Jumalan Sanasta.
Minulla on sinulle tänään sanoma, -
jos koet juuri nyt ongelmia, vastustusta tai surua.
Minulla on sinulle sanoma. Pysy kanavalla ohjelman loppuun asti, -
sillä rukoilemme kaikkien katsojien ja heidän tarpeidensa puolesta.
Rukoilemme, että sairaudet ja taudit parantuvat.
Rukoilemme ahdistettujen ja surevien puolesta.
Minulla on sinulle erityinen sanoma tänään.
Avataan Raamatusta Joosuan kirja.
Luku 1.
Luemme jakeesta 1.
Kuunnelkaa tarkasti, sillä tämä sanoma puhuu sydämelle.
Luen NLT-käännöksestä.
"Herran palvelijan Mooseksen kuoltua -
sanoi Herra Joosualle, Nuunin pojalle, Mooseksen palvelijalle, näin: -
'Minun palvelijani Mooses on kuollut; -
nouse siis ja mene tämän Jordanin yli, sinä ja kaikki tämä kansa, -
siihen maahan, jonka minä annan heille, israelilaisille.'"
Ensin tahdon teidän ymmärtävän katkelman asiayhteyden.
Joosuaa oli kohdannut suru.
Hän oli juuri menettänyt Mooseksen.
Jos olet menettänyt jonkun läheisen, -
tiedät, että se on rankkaa.
Sitä ei ole helppo läpikäydä.
Se ei ole hauskaa läpikäytävää.
Se on tuskallista, ja siihen liittyy surua ja murhetta.
Siinä tilanteessa Joosua oli.
Mooses oli hänelle inspiraation lähde.
Mooses oli hänen hengellinen isänsä.
Joosua oli Mooseksen avustaja. Hän sai paljon innoitusta Moosekselta.
Ja hän oli juuri menettänyt hänet. Se on asiayhteys kaikelle, -
mitä aion lukea ja puhua.
Jumala puhui Joosualle, kun tällä oli suruaika.
Hän toi Joosualle Herran sanan ja sanoi: -
"Palvelijani Mooses on nyt kuollut.
Nouse siis ja mene". Luetaan.
"...mene tämän Jordanin yli, sinä ja kaikki tämä kansa, -
siihen maahan, jonka minä annan heille, israelilaisille.
Jokaisen paikan, johon te jalkanne astutte, minä annan teille, -
niinkuin olen Moosekselle puhunut. Maa erämaasta ja tuolta Libanonista -
aina suureen virtaan, Eufrat-virtaan, saakka ― koko heettiläisten maa ―
ja aina Suureen mereen asti, auringonlaskuun päin, -
on oleva teidän aluettanne.
Ei kukaan kestä sinun edessäsi kaikkena elinaikanasi.
Niinkuin minä olin Mooseksen kanssa, niin minä olen sinunkin kanssasi; -
minä en jätä sinua enkä hylkää sinua."
Voin nähdä selvästi, -
että Herra rohkaisi Joosuaa tämän surun aikana.
Herra ei sanonut: "Joo, Mooses kuoli. Nyt olette ongelmissa, -
ja elämästänne tulee kauheaa."
Hän ei latistanut Joosuaa.
Herra kohtasi Joosuan -
ja nosti hänet surun syövereistä.
Samaa Herra haluaa sinullekin. Ehkä koet vastustusta hengellisesti -
tai emotionaalisesti. Ehkä koet vastustusta eri elämänalueilla.
Herra rohkaisee ja nostaa sinua tänä päivänä -
ja sanoo: "Sinun on aika nousta nyt."
"Sinun on aika mennä eteenpäin, Joosua."
Herra rohkaisi häntä. Luetaan eteenpäin.
"Ole luja ja rohkea; sillä sinä jaat tälle kansalle perinnöksi sen maan, -
jonka minä heidän isillensä vannotulla valalla olen luvannut antaa heille."
Herra rohkaisi Joosuaa sanoen: "Ole luja ja rohkea.
Annan teille tämän maan. Voimautan teidät -
ottamaan se omaksenne."
Tässä tulee totuus.
Meillä kaikilla on luvattu maa.
Kaikilla on lupauksia Jumalalta Sanassa -
ja myös henkilökohtaisina lupauksina yksilöinä maan päällä.
Jumala on voinut puhua sinulle elämästäsi, työstäsi, perheestäsi, -
avioliitostasi, palvelutyöstäsi, ammatistasi.
Hän on voinut antaa lupauksia, ja Hänen sanansa oli ylläsi.
Älä ajattele, että vain koska -
sait lupauksia, ei tule haasteita.
Itse asiassa aina kun tulee lupaus, mukana tulee myös haaste.
Jokaista lupausta kohti on taistelu, -
sillä sielunvihollinen -
tekee kovasti töitä tehdäkseen Jumalan lupaukset tyhjiksi.
Sanon Jeesuksen nimessä, että olet luja ja rohkea.
Rohkaisen sinua tänään.
Niin Herra teki Joosualle. Kun Hän kohtasi hänet surussa, -
Hän nosti häntä. Niin Herra haluaa tehdä sinullekin.
Hän lupasi, että niin kuin Hän oli Mooseksen kanssa, -
niin Hän on oleva Joosuankin kanssa.
Kukaan ei pystyisi estämään häntä koko elinaikana.
Eikö olekin hieno lupaus? Sanot: "Joo, mutta se oli Joosua."
Mutta kun kuljet Pyhän Hengen kanssa, tottelet Häntä -
sekä seuraat Hänen suunnitelmaansa ja johdatustaan, -
kukaan ei pysty estämään sinua.
Kukaan ei pysty seisomaan tielläsi, koska seuraat Jumalan tietä.
Kukaan ei kestä Hänen edessään. Eikö Raamattu sano: -
"Jos Jumala on puolellamme, kuka voi olla meitä vastaan"?
Jumalan Joosualle antama lupaus on lupaus myös meille uskoville.
Niin kauan kuin seuraamme Hengen johdatusta, -
mikään demoni ei kestä edessämme eikä voi tuhota meitä.
Ei ihminen, ei hallinto.
Siksi evankeliumi on ollut niin voittoisa historiassa.
Rooman valtakunta yritti tuhota evankeliumin. Se ei onnistunut.
Monet valtakunnat ja hallinnot ovat yrittäneet vaientaa evankeliumin.
Yksikään ei ole estänyt evankeliumin sanomaa kukoistamasta.
Kerron Jeesuksen nimessä, -
että Herra haluaa sinun olevan rohkea ja ottamaan omaksesi kaiken, -
mitä Hänellä on sinulle.
Jae 7. "Ole vain luja ja aivan rohkea".
Jälleen Herra käskee Joosuan olla luja ja rohkea, -
vieläpä "hyvin" rohkea.
Hän vahvisti lupauksensa Joosualle.
Hän käski Joosuan luottaa siihen, mitä Hän sanoi, -
sillä Hän tiesi, että Joosua tarvitsee Hänen sanaansa -
voidakseen ottaa maan omakseen.
Kun israelilaiset pääsivät sinne, maassa oli jättiläisiä.
Raamattu kertoo, että oli lähetetty vakoojia katselemaan maata, -
millainen maa oli ja mitä siellä oli.
Raamattu sanoo, että vakoojien suuri enemmistö -
näki jättiläiset ja pelkäsi jättiläisiä, -
pelkäsi ongelmia, pelkäsi vaikeuksia, -
mutta Joosua ja Kaaleb olivat eri Henkeä.
He näkivät ongelmat, -
mutta he katselivat niitä Jumalan näkökulmasta.
He sanoivat: "Otamme omaksemme maan, jonka Jumala on antanut.
Siellä on jättiläisiä, mutta ne eivät pysty estämään meitä -
ottamasta sitä, minkä Jumala on meille jo antanut."
Herra on luvannut sinulle, että sinä voitat -
kaikki vastustavat tilanteet. Haasteita tulee, -
mutta niiden tarkoitus on vahvistaa meitä, -
niin että Jeesuksen nimessä nousemme kaikkien tilanteiden -
ja haasteiden yläpuolelle varmoina siitä, -
että Jumala on kanssamme. Hän ei ikinä petä eikä jätä meitä.
En jätä enkä hylkää sinua, Herra sanoo.
Tahdon rohkaista ja rukoilla. Käymme lyhyellä katkolla.
Sen jälkeen rukoilemme kaikkien puolesta, -
että Jumalan voima kohtaa sinua, Jumalan rakkaus lohduttaa sinua -
ja Pyhän Hengen rauha täyttää kotisi Jeesuksen nimessä. Käydään tauolla.
IHMEIDEN LÄHETYSMATKA BRASILIAAN 2023.
5.―14. maaliskuuta.
MUKANA JORDAN MORRIS
Kristus kuoli puolestamme!
Tule todistamaan Jumalan voimaa.
Niin on Jumala maailmaa rakastanut, -
että Hän antoi ainokaisen Poikansa, -
ettei yksikään, joka Häneen uskoo, -
ei hukkuisi.
Jeesuksen nimessä, kieli, vapaudu!
Nyt! Jeesuksen nimessä.
Michael, sano "Jeesus". - "Jeesus".
JA HERMES FALCAO JR.
Tänä iltana otan vastaan -
ilmaisena lahjana -
ikuisen elämän.
IHMEITÄ
Hei taas! Olen innoissani maaliskuisesta Brasilian-matkasta.
Lähde tiimimme mukaan.
Viimeksi mukana oli ihmisiä Amerikasta ja Suomesta.
Kutsumme sinut Brasiliaan, sillä tiedämme, -
että Herran voitelu ja voima ovat läsnä.
Sinun kutsusi ja lahjasi aktivoituvat.
Siitä tulee uskomatonta.
Ilmoittaudu kotisivuillamme.
Älä lykkää sitä. Tee se heti. Et tule katumaan.
Jatkan vielä sanomasta "Elämän haasteiden yläpuolelle nouseminen".
Joosuaa oli kohdannut suru, -
kuten edellä puhuimme.
Sinuakin on voinut kohdata suru.
Puhun ihmisille, jotka käyvät läpi surua ja kipua.
Ihmiset ovat kärsineet menetyksiä.
He ovat kokeneet murhetta ja surullisuutta.
Saatat olla masentunut tai sairas.
Kenties sinulla on taloudellinen ahdinko -
tai emotionaalinen ahdinko. Ehkä olet eronnut tai sinua on petetty.
Mitä ikinä tapahtuikaan, haluan sanoa, niin kuin Herra sanoi Joosualle.
Hän ei katsonut olosuhteita, -
että Joosualla on tuo tilanne, joten en rohkaise tai nosta.
Ei. Herra tiesi Joosuan ahdistuksen ja sanoi: "Nouse -
ja mene ottamaan maa omaksesi. Olen kanssasi. En ikinä jätä tai petä.
Niin kuin olin Mooseksen kanssa, olen sinun kanssasi. Ole luja ja rohkea."
Hän puhui Joosualle, ei olosuhteiden -
vaan oman näkökulmansa perusteella. Sen haluan tuoda sinulle.
Luen vielä Raamatusta.
Uskon, että tämä jakso ja sana -
rohkaisee henkeänne.
Siksi teemme näitä ohjelmia. Haluamme viedä Jumalan sanaa, -
joka tuo kestävän muutoksen.
Jumalan Sana tuo muutoksen. Uskon, että nyt käy niin Jeesus-nimessä.
Luetaan...
jae 7: "Ole vain luja ja aivan rohkea ja noudata tarkoin kaikessa sitä lakia, -
jonka minun palvelijani Mooses on sinulle antanut; -
älä poikkea siitä oikealle äläkä vasemmalle, -
että menestyisit, missä ikinä kuljetkin."
Katsokaa.
Hän käski Joosuan noudattaa Jumalan lakia sydämessään.
"Älä käänny oikealle äläkä vasemmalle.
Noudata Mooseksen antamaa lakia."
Hän siis sanoi: "Joosua, -
tahtoni sinua kohtaan on se, että menestyt.
Tahdon, että voitat ja otat omaksesi maan, jonka olen teille antanut, -
mutta se tapahtuu vain, -
kun noudatat Sanaani -
ja tottelet kaikkia käskyjäni."
Hän sanoi: "Menestyksesi..." Kerron nyt omin sanoin.
"Menestyksesi riippuu siitä, että olet kuuliainen Sanalleni.
Älä käänny oikealle äläkä vasemmalle.
Kulje suoraa tietä, jonka osoitin Moosekselle.
Ja olen kanssasi."
Katsokaa: "...että menestyisit, missä ikinä kuljetkin."
Jae 8: "Älköön tämä lain kirja sinun suustasi poistuko, -
vaan tutkiskele sitä päivät ja yöt, -
että tarkoin noudattaisit kaikkea, mitä siihen on kirjoitettu".
Taaskaan Hän ei sanonut: "Tutkiskele sitä -
sunnuntaiaamuna, kun menet kirkkoon.
Tutkiskele sitä kerran viikossa. Tutkiskele sitä kerran päivässä."
Hän sanoi: "Tutkiskele sitä päivät ja yöt, -
että tarkoin noudattaisit kaikkea, mitä siihen on kirjoitettu".
Niin haluan sanoa Jeesuksen nimessä.
Voittosi ja läpimurtosi -
ovat kytköksissä tottelevaisuuteesi Jumalan Sanaa kohtaan.
Ellet tunne Jumalan Sanaa, et voi -
toimia siinä voitossa, joka Hänellä on sinulle.
Voit saada Jumalan Sanan tulokset vain, -
kun tiedät, mitä Sana sanoo. Niin Hän sanoi Joosualle: -
"tutkiskele sitä päivät ja yöt, että tarkoin noudattaisit kaikkea, -
mitä siihen on kirjoitettu, sillä silloin sinä onnistut teilläsi -
ja silloin sinä menestyt."
Jälleen Hän sanoo: "Haluatko menestyä?
Haluatko menestyä, Joosua?
Tutkiskele Sanaani joka päivä päivällä ja yöllä.
Tee kaikki, mitä se käskee.
Ja silloin sinä menestyt..."
Joissakin asioissako? Ei.
"Menestyt kaikessa, mitä teet."
Se tarkoittaa, että jos laitan Sanan etusijalle ja tottelen Häntä, -
Hän siunaa jokaisella alueellani, -
sillä Hänen Sanansa antaa minulle viisautta -
ja ohjeita siihen, miten elää elämääni.
Tahdon rohkaista. Varmista, että elämässäsi -
on tilaa Jumalan Sanan tutkimiselle.
Varmista, että varaat aikaa Jumalan Sanan kuulemiselle.
Raamattu sanoo, että usko tulee kuulemisesta -
ja kuuleminen Jumalan Sanasta. Mitä enemmän kuulee Sanaa -
ja tutkiskelee sitä päivittäin, tietää, mitä tehdä ja mitä seurata.
Niin Herra kehotti Joosuaa tekemään.
Ensin Hän opetti häntä, Hän rohkaisi häntä ja sitten Hän sanoi: -
"Sinun täytyy totella, tutkiskella ja noudattaa kaikkea."
Katso, mitä Hän sanoo sitten. Jae 9.
Hyvin tunnettu raamatunpaikka.
Sitä näkee koko ajan korteissa -
ja netissä.
"Olenhan minä sinua käskenyt: Ole luja ja rohkea; -
älä säikähdy äläkä arkaile, -
sillä Herra, sinun Jumalasi, on sinun kanssasi, missä ikinä kuljetkin."
Tässä on Herran sanoma jälleen.
Ensin Herra puhui Joosualle, -
rohkaisi häntä surun hetkellä, -
käski hänen olla luja ja rohkea, lupasi maan, -
lupasi olla hänen kanssaan, niin kuin Hän oli Mooseksen kanssa.
Sitten Herra käski tutkiskella Sanaa ja totella -
varoittaen häntä, että jos haluaa menestyä kaikessa, -
pitää tutkia, totella ja tehdä kaiken, mitä Sana sanoo.
Sitten Hän rohkaisi häntä uudelleen.
Hän siis rohkaisi.
Hän käski totella.
Sitten Hän rohkaisi Joosuaa uudelleen sanoen: -
"Ole luja ja rohkea. Älä pelkää äläkä arkaile, -
sillä minä olen kanssasi kaikkialla, missä kuljet."
Rukoilen puolestasi Jeesuksen nimessä -
ja myös rohkaisen Herran Sanalla.
Hän on kanssasi kaikkialla, missä kuljet.
Kunhan olet kuuliainen Pyhälle Hengelle ja Jumalan Sanalle, -
sinulla ei ole mitään pelättävää. Siksi vaikka apostolit -
kohtasivat niin paljon vainoa ja vastustusta, -
heidän sydämessään oli rauha.
He tiesivät olevansa oikeassa asemassa Jumalan suhteen -
ja Jumala oli heidän kanssaan kaikkialla, missä he kulkivat.
Rukoilen puolestasi. Ehkä olet sairas.
Ehkä olet vaivattu.
Rukoilen Jeesuksen nimessä. Laita käsi sydämen päälle.
Rukoilen niiden puolesta, jotka eivät tiedä, ovatko he pelastettuja.
He eivät ole vielä antaneet sydäntään Jeesukselle.
Jos et ole varma pelastuksestasi -
tai Jumala-suhteestasi -
ja et tiedä, minne menet, jos kuolisit tänään, rukoillaan.
Sano: "Herra, -
kiitos, että kuolit puolestani ristillä 2 000 vuotta sitten.
Tänään pyydän Sinua: -
Tule sydämeeni. Anna anteeksi syntini.
Kirjoita nimeni elämän kirjaan.
Puhdista minut. Anna minulle anteeksi.
Anna minulle ikuinen elämä. Teen parannusta synneistäni.
Käännyn Kristuksen puoleen Jeesuksen nimessä."
Jos rukoilit, Raamattu sanoo, että kaikille, jotka ottivat Hänet vastaan, -
Hän antoi voiman tulla Jumalan lapsiksi. Rukoilen sairaiden, -
surevien ja vaivattujen puolesta.
Jeesuksen nimessä, Herra, rukoilen kaikkien sairaiden puolesta, -
että he paranisivat. Lähetä voitelusi.
Lähetä voimasi -
kamppailevan, sairastavan ja kipeän ylle.
Käsken sairauden henkien lähtevän Jeesuksen nimessä.
Käsken ja anon Jeesuksen nimessä, -
käsken kivun lähteä Jeesuksen nimessä.
Jumalan parantava voima, virtaa Jeesuksen nimessä.
Rukoilemme surevien puolesta. Lohduta sydämiä, Pyhä Henki.
Vahvista heitä. Ja kuten puhuit Joosualle, rohkaise heitä.
Sanot heille: "Älä pelkää äläkä arkaile, sillä olen kanssasi."
Rohkaisen sinua Jeesuksen nimessä.
Ota vastaan Pyhän Hengen lohdutus -
elämääsi nyt.
Jumalan voitelu ja Pyhä Henki liikkuvat.
Ota se vastaan Herran väkevässä nimessä.
Aamen ja aamen.
Jos Jumala on koskettanut sinua, lähetä meille sähköpostia.
Kerro, jos pelastuit, sait kosketuksen tai rohkaistuit.
Ehkä suret jotain, ja tämä sanoma rohkaisi. Kerro siitä meille.
Tilaa YouTube-kanavamme. Seuraa meitä Instagramissa, -
Facebookissa ja Twitterissä.
Olisi kiva nähdä Brasiliassa ja kuulla sinusta. Olet meille rakas.
Lähetä meille rukouspyyntösi. Haluamme rukoilla puolestasi -
ja uskomme Herran koskettavan sinua. Jumalan siunausta!
Kiitos seurasta tänään!
Ohjelmamme on näkynyt TV7:llä nyt yhdeksän vuotta.
Sinä aikana työmme on kasvanut. Olemme julistaneet ilosanomaa.
Ihmisiä on pelastunut, parantunut, vapautunut ja rohkaistunut uskossa.
Jos uskot tähän työhön, ja ohjelmat ovat siunanneet sinua, -
kylvä siemen. Tukitiedot ovat ruudussa.
Lahjoita jo tänään. Sillä tavalla olet mukana levittämässä evankeliumia -
ja rakentamassa uskovia monissa eri maissa.
Siunausta! Olet meille rakas. Kiitos kumppanuudestasi.
Ystävyytesi ja kumppanuutesi on työllemme tärkeää.
Olet meille hyvin rakas. Jumalan siunausta! Tehdään se.
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz